  Майя Бывальцева Вуоно шутэтскон но праздник нуналъёсы Удмуртиын куазь салкым но зоро луоз. Со сярысь ивортэ элькунысь Гидрометцентр. Кылем уйин музъем вылын но омырын кынтылӥз. Кӧснуналэ но арнянуналэ, 6-тӥ но 7-тӥ куартолэзе, элькунын зороз, уйин лымыяны быгатоз шуыса чаклало. Уйин -1…+4, кӧснуналэ нуназе +10 градусозь луоз, арнянуналэ нуназе +4, +6 градусозь. Вордӥськонэ потон уе температура нош ик «минусэ» кошкоз — 4 градусозь кезьыт кариськоз, 8-тӥ куартолэзе нуназе +10 градусозь возьмало. «Вормон нуналэ, 9-тӥ куартолэзе, Атлантикаысь шуныт фронт ортчоз. Со улэ шедись интывылъёсын зороз. Уйин но нуназе 0, +5 градус возьмаськомы, нуназе омыр 8–14 градусозь шунтӥськоз, солэсь шунытгес но луыны быгатоз», — чаклало куазез эскерисьёс. Нош 2-тӥ куартолэзе Удмуртиын ӝыны дауръем рекорд выльдэмын вал, со нуналэ +26,6 градус пусъемын. Тегъёс: Гидрометцентр Удмуртия куазь 9-ткуартолэзь ВормонНунал  